open-index/open-wikipedia-markdown huggingface dataset:
Trocadero

**Trocadero** tai **Trocadéro** voi tarkoittaa ainakin seuraavia:

*Isla del Trocadero, saari Cádizin edustalla Espanjassa
**Trocaderon linnake, Isla del Trocaderolla aikanaan sijoinnut linnake
**Trocaderon taistelu, linnakkeen hallinnasta käyty taistelu Ranskan Espanjan-sotaretkellä vuonna 1823
*Trocadéro, epävirallinen nimitys Chaillot’n kukkulaa ympäröivälle alueelle Pariisissa
**Place du Trocadéro, aukio Pariisissa
**Palais du Trocadéro, entinen näyttely- ja museorakennus Pariisissa
**Jardins du Trocadéro, puisto Pariisissa
**Trocadéron metroasema, metroasema Pariisissa
*Trocadero, ruotsalainen virvoitusjuoma
**[[Trocadero (elokuva)|Trocadero]]* (*Reckless*), vuonna 1935 valmistunut yhdysvaltalainen elokuva
Ihalainen (Lappeenranta)

**Ihalainen** on Lappeenrannan kaupunginosa. Se sijaitsee kaupungin eteläisellä alueella valtatie 6:n eteläpuolella noin kahden kilometrin päässä keskustasta.

Ihalainen on suurimmaksi osaksi teollisuusaluetta. Siellä toimivat Nordkalkin Ihalaisen kalkkikaivos ja useita siihen liittyviä teollisuuslaitoksia sekä yhdyskuntajätettä vastaanottava Lappeenrannan (Toikansuon) jäteasema. Ihalaisen kalkkikiviesiintymä on noin kaksi miljardia vuotta vanha. Kaivostoiminta alueella alkoi varmuudella 1790-luvulla, jolloin Venäjän insinöörihallinto otti esiintymän omistukseensa, ja perimätiedon mukaan mahdollisesti jo 1550-luvulla. Kaivos siirtyi Lappeenrannan kaupungin omistukseen vuonna 1848. Nordkalkin edeltäjä Paraisten Kalkkivuori aloitti toimintansa Lappeenrannassa vuonna 1910.

Ihalaisen kaupunginosaan kuuluu myös 1930-luvulta alkaen rakennettu niin sanottu Partekin asuinalue kaivoksen länsipuolella. Paraisten Kalkkivuoren arkkitehdin Albert Richardtsonin suunnittelema alue on maakunnallisesti merkittävä rakennettu kulttuuriympäristö. Huomattavin rakennus on klassismia ja funktionalismia yhdistelevä teknillisen johtajan asuinrakennus vuodelta 1938. Kaupunginosan lounaisnurkassa on pienempi Tapiolan asuinalue. Kaupunginosassa on noin 100 asukasta.

Kaupunginosa on Ihalaisen vanhan maarekisterikylän mailla. Ihalaisen kylässä tiedetään olleen viisi taloa jo 1500-luvun puolivälissä, ja kylän isojako tehtiin vuonna 1834. Yksi talonpaikoista, Ihalainen 5, on tutkimuksissa sijoitettu Partekin asuinalueelle, mutta muut ovat jääneet teollisuuslaitosten ja rautatien alle. Rekisterikylään kuuluivat myös muun muassa nykyisen kaupunginosan länsipuoliset kaupunginosat Mattila, Mäntylä ja Kuusela, joiden kehittyminen liittyy läheisesti kaivoksen toimintaan. Niistä ja Ihalaisesta tuli osa Lappeenrantaa välirauhan aikana vuoden 1941 alussa, mitä ennen ne kuuluivat Lappeeseen. Vuoden 1932 esikaupunkiliitoksessa ne olivat jääneet vielä kaupungin rajojen ulkopuolelle, mutta kaivoksen toiminnan laajenemisen vuoksi uusi liitos nähtiin pian tarpeelliseksi.

Karjalan rata kulkee kaupunginosan länsiosan poikki ja erottaa Partekin asuinalueen kaivoksesta. Mustolan satamarata koukkaa Ihalaisen eteläpuolitse kohti itää ja Saimaan kanavan varrella olevaa Mustolan satamaa. Kaupunginosaa rajaavat valtatie 6 pohjoisessa, Palosuonkatu ja Kourulanmäen pellot idässä, Hanhikempin pellot etelässä ja seututie 387 eli Vaalimaantie ja Mäntylän sairaala lännessä. Ihalaisen naapurikaupunginosia ovat Reijola, Myllymäki, Kuusela, Mäntylä ja Mattila.

## Lähteet

* 
* 

### Viitteet

## Aiheesta muualla

* Kaupunginosan esittely Lappeenrannan kaupungin sivustolla
Guyuan

**Guyuan** () on prefektuuritason kaupunki Kiinan Ningxian hui-kansan autonomisen alueen eteläosassa. Kaupungin pinta-ala on 10&nbsp;540 neliökilometriä ja väkiluku noin 1,23 miljoonaa (vuonna 2010). Kaupungin keskusta sijaitsee linnuntietä noin 275  kilometriä autonomisen alueen pääkaupunki Yinchuanista etelään.

Kaupunki rajoittuu pohjoisessa Zhongwein ja Wuzhongin, idässä Qingyangin, etelässä Pingliangin, sekä lännessä Baiyinin prefektuuritason kaupunkeihin.

Xumishanin luolat sijaitsevat Guyuanissa.

## Hallinnollinen jako

Piirikuntatasolla kaupunki jaetaan yhteen kaupunkipiiriin ja neljään piirikuntaan.

## Galleria

Kuva:固原须弥山石窟中的一座菩萨像.JPG|Buddhan patsas Xumishanin luolissa.
Kuva:固原须弥山石窟第5窟大佛楼.JPG|Buddhan patsas Xumishanin luolissa.
Kuva:须弥山石窟.JPG|Xumishanin luolat.


## Lähteet

## Aiheesta muualla

* Travelchinaguide.com: Guyuan Travel Guide
Seal the Deal & Let’s Boogie

__NOTOC__
**Seal the Deal & Let’s Boogie** on tanskalaisen heavy metal -yhtye Volbeatin albumi, joka julkaistiin 3. kesäkuuta 2016. Albumilta julkaistiin ensimmäinen single "The Devil’s Bleeding Crown" lyriikkavideon muodossa 7. huhtikuuta 2016. Kappaletta on kuitenkin soitettu aikaisemmin konserteissa. 29. huhtikuuta 2016 yhtye julkaisi kaksi versiota albumin toisesta singlestä. Pohjois-Amerikan versiossa kappale on nimeltään "The Bliss" ja toisessa versiossa kappaleen nimi on "For Evigt". "For Evigt" - kappaleessa on mukana vierailevana laulajana Johan Olsen, ja kappale on osittain tanskankielinen. 

Albumi ylsi Yhdysvalloissa Billboard 200 -listan neljännelle sijalle. Suomessa se debytoi virallisen albumilistan ensimmäisellä sijalla, jolla se vietti kaksi ensimmäistä listaviikkoaan.

## Kappaleet

## Kokoonpano
* Michael Poulsen – laulu, kitara
* Rob Caggiano – kitara, basso
* Jon Larsen – rummut, lyömäsoittimet

## Arvostelut
* Allmusic: 
* Gaffa: 
* Imperiumi.net: 
* Kaaoszine: 8+/10
* Metalliluola: 8+/10
* Soundi: 

## Lähteet

## Aiheesta muualla
* 
*
Lights Out (UFOn albumi)

**Lights Out** on brittiläisen hard rock -yhtye UFOn kuudes studioalbumi, joka julkaistiin vuonna 7 toukokuussa 1977. Albumi sai julkaisuaikanaan paljon positiivista palautetta niin kriitikoilta kuin ostavalta yleisöltä, ja se sisältää yhtyeen tunnetuimpia kappaleita, kuten sen nimikappaleen sekä balladimaisen ”Love to Loven”.

Albumista julkaistiin vuonna 2008 uusintapainos, jossa on itse albumin lisäksi neljä albumin kappaletta liveversioina.

Kappale ”Alone Again Or” on lainakappale Love -yhtyeen albumilta *[[Forever Changes]]* vuodelta 1967.

Rockiin ja metallimusiikkiin keskittynyt *[[Kerrang!]]*-lehti listasi Lights Outin sijalle 28 listatessaan kaikkien aikojen sata parasta heavy metal -albumia.

## Kappaleet
**A-puoli**
# 
# 
# 
# 

**B-puoli**
#  
# 
# 
# 

**Vuoden 2008 painoksen bonuskappaleet**
#  
# 
# 
# 

## Kokoonpano
* Phil Mogg &ndash; laulu
* Michael Schenker &ndash; kitara
* Paul Raymond &ndash; rytmikitara, kosketinsoittimet
* Pete Way &ndash; bassokitara
* Andy Parker &ndash; rumpali

## Arvostelut
* Allmusic: 

## Lähteet
Sykloheptanoni

**Sykloheptanoni** eli **suberoni** (C7H12O) on alifaattisiin rengasrakenteisiin ketoneihin kuuluva orgaaninen yhdiste. Yhdistettä voidaan käyttää muun muassa lääkeaineiden valmistukseen.

## Ominaisuudet
Huoneenlämpötilassa sykloheptanoni on väritöntä nestettä. Yhdiste on veteen liukenematonta, mutta liukenee usesiin orgaanisiin liuottimiin kuten etanoliin ja dietyylieetteriin.

## Valmistus ja käyttö
Teollisesti sykloheptanonia valmistetaan suberiinihaposta tai sen estereistä suberaateista kaasufaasissa. Reaktio tapahtuu 400&ndash;450 °C:n lämpötilassa sinkkioksidilla tai ceriumoksidilla seostetun alumiinioksidin toimiessa katalyyttinä. Yhdistettä voidaan valmistaa myös sykloheksanonin ja diatsometaanin välisellä reaktiolla tai lähtemällä sykloheksanolista.
:

Sykloheptanonia käytetään valmistettaessa muita orgaanisia yhdisteitä. Siitä valmistetaan muun muassa lääkkeenä käytettävää bensyklaania ja pimeliinihappoa.

## Lähteet

## Aiheesta muualla
Zhongwei

**Zhongwei** () on prefektuuritason kaupunki Kiinan Ningxian hui-kansan autonomisen alueen keskilänsiosassa. Kaupungin pinta-ala on 17&nbsp;447,61 neliökilometriä ja väkiluku noin 1,08 miljoonaa (vuonna 2010). Kaupungin keskusta sijaitsee linnuntietä noin 140  kilometriä autonomisen alueen pääkaupunki Yinchuanista lounaaseen.

Kaupunki rajoittuu pohjoisessa Alxan liittoon, idässä Wuzhongin, etelässä Guyuanin, sekä lännessä Baiyinin prefektuuritason kaupunkeihin.

## Hallinnollinen jako

Piirikuntatasolla kaupunki jaetaan yhteen kaupunkipiiriin ja kahteen piirikuntaan.

## Galleria

Kuva:Zhongwei IGP4690.jpg|Rumputorni Zhongweissa.
Kuva:Zhongwei Railway Station (20151229080227).jpg|Zhongwein rautatieasema.
Kuva:IGP4703Zhongwei Temple Gaomiao.jpg|Temppeli Zhongweissa.
Kuva:Shapotou.jpg|Maisemaa Shapotoun kaupunkipiirissä.


## Lähteet

## Aiheesta muualla

* Travelchinaguide.com: Zhongwei Travel Guide
Megalyn Echikunwoke

**Megalyn Ann Echikunwoke** (s. 28. toukokuuta 1983 Spokane, Washington) on yhdysvaltalainen elokuva- ja televisionäyttelijä. Hänen tunnetuimmat roolinsa ovat kuolemansyyntutkija Tara Price rikossarjassa *[[C.S.I. Miami]]* sekä Isabelle Tyler sarjassa *[[4400]]*.

Hänellä on lisäksi ollut lukuisia rooleja sarjoissa, kuten *[[Veronica Mars]]*, *[[70’s Show]]*, *[[90210]]* ja *[[Arrow (televisiosarja)|Arrow]]*.

Echikunwoke on myös ollut aktiivinen politiikassa.

## Filmografia
Shizuishan

**Shizuishan** () on prefektuuritason kaupunki Kiinan Ningxian hui-kansan autonomisen alueen pohjoisosassa. Kaupungin pinta-ala on 5&nbsp;208 neliökilometriä ja väkiluku 725&nbsp;482 (vuonna 2010). Kaupungin keskusta sijaitsee linnuntietä noin 60 kilometriä autonomisen alueen pääkaupunki Yinchuanista pohjoiskoilliseen.

Kaupunki rajoittuu pohjoisessa Wuhain, idässä Ordosin, etelässä Yinchuanin prefektuuritason kaupunkeihin, sekä lännessä Alxan liittoon.

## Hallinnollinen jako

Piirikuntatasolla kaupunki jaetaan kahteen kaupunkipiiriin ja yhteen piirikuntaan.

## Galleria

Kuva:Dawukou Coach Station.jpg|Dawukoun linja-autoasema.
Kuva:DesertLake2.jpg|Järvimaisemaa Pingluon piirikunnassa.
Kuva:Desertification Control Project, Ningxia China - Planet Labs satellite image.jpg|Satelliittikuva Pingluon piirikunnasta.


## Lähteet

## Aiheesta muualla

* Travelchinaguide.com: Shizuishan Travel Guide
Athene Parthenos

**Athene Parthenos** (, ”Neitsyt Athene”) oli Athenen kuvapatsas eli kulttikuva, joka sijaitsi Parthenonin temppelissä Ateenan Akropolis-kukkulalla. Sen veisti Feidias, ja se valmistui vuonna 438 eaa. Veistos ei ole säilynyt nykyaikaan, mutta se tunnetaan kirjallisten kuvausten ja myöhempien kopioiden perusteella.

Veistoksen korkeus oli noin 11,5 metriä, ja se esitti seisovaa Athenea pukeutuneena peplokseen ja aigis-kilpeen, jossa oli Medusan pää. Jumalattarella oli oikeassa kädessä Nike-jumalatar, ikään kuin hän ojentaisi Ateenalle voittoa, ja päässä attikalaistyylinen kypärä, jota koristivat sfinksi, kaksi griippiä ja lentävät hevoset. Jumalattaren jaloissa vasemmalla puolella oli kilpi, jonka keskellä oli gorgoneion eli katkaistu Medusan pää. Muutoin kilpi oli koristeltu jumalten ja jättiläisten taistelua (gigantomakhia) sekä kreikkalaisten ja amatsonien taistelua (amatsonomakhia) esittävillä kuvilla. Kilven kupeessa oli käärme.

Veistos oli tehty kullasta ja norsunluusta niin, että jumalattaren näkyvä iho oli norsunluuta ja muut osat kultaisia. Sisäosat olivat puiset. Veistos sijaitsi Parthenonin cellan perällä eli länsipäässä. Cellan lattiassa veistoksen edessä oli mahdollisesti vesi- tai öljyallas, josta veistoksen kuva heijastui.

Arvioidaan, että suuri osa Ateenan ja Deloksen meriliiton kultavaroista oli kiinni patsaassa. Kulta irrotettiin sotilaskulujen maksamiseen vuonna 296 eaa. ja korvattiin myöhemmin mahdollisesti halvemmilla metalleilla. Patsas siirrettiin pois temppelistä 400-luvulla jaa. ja vietiin ilmeisesti Konstantinopoliin, missä viimeinen havainto veistoksesta tehtiin 900-luvulla.

Eräs veistoksen roomalaisaikainen kopio, niin kutsuttu *Athene Varvakeion*, 200-luvulta jaa. on esillä Kansallisessa arkeologisessa museossa. Nashvillen Parthenon-kopiossa on patsaasta täysikokoinen, nykyaikainen tulkinta.

Temppelin ulkopuolella Akropoliin sisäänkäynnillä heti Propylain jälkeen sijaitsi suurempi Athenea esittänyt veistos, *[[Athene Promakhos|Athene Promakhos]]*. Lisäksi Feidias veisti Akropoliille myös kolmannen Athenea esittäneen veistoksen, *[[Athene Lemnia]]n*.

## Lähteet

## Aiheesta muualla
131 Vala

**131 Vala** on päävyöhykkeen asteroidi. Sen löysi Christian Heinrich Friedrich Peters vuonna 1873, ja se on nimetty Valan, pohjoismaisen mytologian ennustajattaren mukaan.

## Lähteet
Penya Encarnada d’Andorra

**Associació Club Penya Encarnada d’Andorra** on jalkapalloseura Andorra la Vellan kaupungista Lounais-Andorrasta. Seura pelaa Andorran korkeimmalla sarjatasolla Segona Divisióssa.

## Lähteet
Santa Coloma

**Santa Coloma** tarkoittaa seuraavia asioita:
* Santa Coloma de Gramenet, kaupunki Espanjassa
* Santa Coloma d’Andorra, kylä Andorrassa
* FC Santa Coloma, andorralainen jalkapalloseura
* UE Santa Coloma, andorralainen jalkapalloseura.
Yleisvenäläinen kansanrintama

**Yleisvenäläinen kansanrintama** (, lyh. ONF) on 
poliittinen järjestö, jonka tarkoituksena on tukea Venäjän hallitusta. Liike perustettiin duumanvaaleja varten. Vladimir Putin perusti liikkeen ollessaan pääministerinä 6. maaliskuuta 2011. Liikkeeseen kuuluu Yhtenäinen Venäjä, muita puolueita, kauppayhteenliittymiä ja nuorten, naisten ja veteraanien järjestöjä. Kahden vuoden päästä  liike valitsi Putinin johtajakseen. Brittiläisen journalistin Steve Rosenbergin mukaan ONF:n on tarkoitus korvata
Yhtenäinen Venäjä.

## Tarkoitus

ONF:ää oli perustamassa 480 henkilöä, joukossa kauppayhteenliittymien aktivisteja, työläisiä, maanviljelijöitä,  tiedemiehiä, kulttuurityöntekijöitä, urheilijoita, terveydenhuollon henkilöstöä ja poliitikkoja.
Perustettaessa Putin sanoi, että ONF:n on tarkoitus tarjota Yhtenäiselle Venäjälle uusia ideoita, ajatuksia ja henkilöitä. Putin sanoi, että muut kuin Yhtenäinen Venäjä voivat järjestön avulla nimittää Yhtenäinen Venäjä-puoleen ehdokaslistoille omia edustajiaan.
Liikkeen johtoon Putin nimitti hallituksen henkilöstöpäällikkö Vlatseslav Volodinin. 12. kesäkuuta 2013 ONF valitsi Putinin johtajakseen.

Liike on ideologialtaan keskusta-oikeistolainen, valtion roolia kannattava ja konservatiivinen. Venäjän kohtalosta ja puolustamisesta kiinnostunut liike ajaa ilmoitustensa mukaan mm. Venäjän yhtenäisyyttä, kansan tukea nykyiselle hallitukselle, perhearvoja, nopeaa talouskasvua ja voimakasta valtiota jolla on vahva talous. 4. joulukuuta 2013 pidetyssä konferenssissa puhuttiin terveydenhuollon, talouden, yhteiskunnan palvelujen, koulutuksen ja kulttuurin uudistuksista.

## Jäsenjärjestöjä

*Yhtenäinen Venäjä ja sen nuorisojärjestö
*Venäjän isänmaanystävät
*Ukrainan sosialistinen edistyspuolue

## Aiheesta muualla

*

## Lähteet
Luettelo televisiosarjan Unelmahäät jaksoista

Unelmahäät (aiemmin **Satuhäät**) on suomalainen tositelevisiosarja, jotan kuvattu yhteensä kaksitoista kautta, Viimeisin kausi alkoi keväällä 2018.

## Tuotantokaudet

### 1. tuotantokausi
1. tuotantokausi alkoi 25. helmikuuta 2005.

### 2. tuotantokausi
2. tuotantokausi alkoi 17. maaliskuuta 2006.

### 3. tuotantokausi
3. tuotantokausi alkoi 17. toukokuuta 2007.

### 4. tuotantokausi
4. tuotantokausi alkoi 15. tammikuuta 2009.

### 5. tuotantokausi
5. tuotantokausi alkoi 7. tammikuuta 2010.

### 6. tuotantokausi
6. tuotantokausi alkoi 13. tammikuuta 2011.

### 7. tuotantokausi
7. tuotantokausi alkoi 23. tammikuuta 2012.

### 8. tuotantokausi
8. tuotantokausi alkoi 7. tammikuuta 2013.

### 9. tuotantokausi
9. tuotantokausi alkoi 13. tammikuuta 2014.

### 10. tuotantokausi
10. tuotantokausi alkoi 23. helmikuuta 2015.

### 11. tuotantokausi
11. tuotantokausi alkoi 28. maaliskuuta 2016. 

## Lähteet
2channel

**2channel** (*2ちゃんねる ni channeru*, lyhyesti **2ch**) on japanilainen tekstifoorumi. Vuonna 2007 sivustolle lähetettiin 2.5 miljoonaa viestiä joka päivä. Vuonna 1999 perustetulla sivustolla on valtava suosio japanilaisten keskuudessa. 

Vuonna 2008 sivusto tuotti 100 miljoonaa Japanin jeniä (alle miljoona dollaria) perustajalleen Hiroyuki Nishimuralle, joka on myös kuvafoorumi 4chanin nykyinen omistaja.

Sivustoa ollaan kuvailtu "Japanin suurimpana Internet-yhteisönä, jolla on noin 10 miljoonaa päivittäistä vierailijaa".

Suurin osa sivuston viesteistä on lähetetty nimettömänä, joten se eroaa suuresti monista muista foorumeista, joihin yleensä on rekisteröidyttävä jollain tavalla ennen viestien lähettämistä.

## Lähteet

## Aiheesta muualla
*2channel
UE Santa Coloma

**Unió Esportiva Santa Coloma** on jalkapalloseura Santa Coloman kylästä, Andorra la Vellasta, Lounais-Andorrasta. Se pelaa Andorran korkeimmalla sarjatasolla Primera Divisióssa. Seura on perustettu 23. syyskuuta 1986. 

UE Santa Coloma sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 339.

## Historia
Santa Coloma pääsi kaudella 2010–11 ensimmäistä kertaa Euroopan sisäisiin kilpailuihin, kun se sai paikan Eurooppa-liigan ensimmäiseltä karsintakierrokselta. Tällöin se hävisi montenegrolaiselle FK Mogrenille yhteismaalein 5–0. Seuraavalla kaudella Santa Coloma hävisi samassa vaiheessa unkarilaiselle Paksille yhteismaalein 5–0. Kaudella 2012–2013 Santa Coloma hävisi Eurooppa-liigan ensimmäisellä karsintakierroksella alankomaalaiselle Twentelle yhteismaalein 9–0. Seuraavalla kaudella samassa vaiheessa Santa Coloma hävisi bosniajahertzegovinalaiselle HŠK Zrinjski Mostarille 4–1. Kaudella 2014–2015 makedonialainen FK Metalurg Skopje pudotti Santa Coloman yhteismaalein 5–0 Eurooppa-liigan ensimmäisellä karsinta kierroksella.

## Lähteet
FC Ordino

**Futbol Club Ordino** on jalkapalloseura Ordinon kunnasta Pohjois-Andorrasta. Ordino pelaa Andorran korkeimmalla sarjatasolla Primera Divisióssa.

## Lähteet
ISO 3166-2:SC

**ISO 3166-2:SC** on ISO-standardointijärjestön standardi, joka määrittää geokoodit Seychelleille. ISO 3166-2:SC on ISO 3166-2 -standardin osajoukko, joka määrittää 25 alueen koodit.

## Koodit

Koodin ensimmäinen osa on ISO 3166-1 -standardin mukainen Seychellien maakoodi ”SC” ja toinen osa on aluekohtainen numero.

## Katso myös

* ISO 3166-2, lähdetaulukko kaikille alueellisille koodeille
* ISO 3166-1, lähdetaulukko kaikille maakoodeille, jota käytetään esimerkiksi verkkotunnusten päätteissä

## Lähteet
Joonas Vahtera

**Joonas Vahtera** (s. 6. tammikuuta 1996 Vaasa) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan hyökkäävä keskikenttäpelaaja.

Vahtera on Vasa IFK:n ja Vaasan Palloseuran kasvatti. Hän siirtyi VPS:sta alkukaudella 2014 VIFK:n riveihin Kakkoseen. Vahtera oli ensimmäisellä kaudellaan mukana voittamassa Kakkosen länsilohkoa, mutta VIFK hävisi nousukarsinnoissa PS Kemi Kingsiä vastaan. VIFK nousi kuitenkin Ykköseen täydennysmenettelyn kautta, ja Vahtera teki ensiesiintymisensä toiseksi korkeimmalla sarjatasolla kaudella 2015. Hän joutui kuitenkin viettämään puolet kaudesta loukkaantuneena keväällä sattuneen solisluun murtuman johdosta. 

Kaudeksi 2016 hän palasi VPS:n riveihin yksivuotisella sopimuksella. Vahtera teki pääsarjadebyyttinsä huhtikuussa 2016 Helsingin Jalkapalloklubia vastaan. Onnistuneen ensimmäisen pääsarjakauden eli 28 ottelua ja neljä maalia jälkenn hän teki VPS:n kanssa 2-vuotisen jatkosopimuksen. Kolmen kauden saldo VPS:n veikkausliigajoukkueessa oli 73 ottelua ja 13 maalia. Helsingin Jalkapalloklubi (HJK) osti Vahteran ulos hänen VPS-sopimuksestaan, ja niinpä hän siirtyi kauden 2019 alusta HJK:n riveihin. Vahteran ei onnistunut kuitenkaan vakiinnuttaa paikkaansa HJK:ssa, joten hän siirtyi kaudeksi 2020 lainasopimuksella toiseen veikkausligaseuraan eli Rovaniemen Palloseuran (RoPS) riveihin kauden loppuun.

Kauden 2024 loppuun mennessä Vahtera oli pelannut kahdeksan kautta ja 143 veikkausliigaottelua Veikkausliigaa VPS:n, HJK:n ja RoPS:n riveissä, joissa hän on tehnyt 23 maalia.

Vahtera edusti Suomen poikamaajoukkueita kahdeksan kertaa 2011–2014 ja sen jälkeen U21-joukkueessa kolme kertaa.

## Saavutukset
* Suomen mestaruuspronssia: 2023 VPS:n riveissä

## Lähteet
Kazakstanin keskusvaalilautakunta

**Kazakstanin keskusvaalilautakunta** on valtakunnallinen lautakunta, joka järjestää kazakstanin valtiolliset vaalit. Valtakunnallinen keskusvaalilautakunta, joka voi olla monipuolueinen jäsenistöltään, on yleinen tapa entisessä Neuvostoliitossa järjestää vaalit esimerkiksi hallituksesta ja hallituspuolueista riippuvaisen oikeusministeriön asemesta. Suomessa vaalit järjestää ja johtaa oikeusministeriö. Keskuvaalilautakunnan jäseniä ovat puheenjohtaja Kyandyk Turvankulov, Vladimir Karlovitš Foos, Bahyt Sarsenbajevitš Meldešov, Tatjana Vitaljevna Ohlopkova, Marat Aldangorovitš Sarsebajev ja Ljassat Žalynylyzkyzy Suleimen. 

## Lähteet
Karl Johan Fagerström

**Karl Johan Fagerström** (4. maaliskuuta 1751 Vähäkyrö – 15. huhtikuuta 1799 Tukholma) oli suomalainen juristi, valtiopäivämies ja pormestari.

Fagerströmin vanhemmat olivat rykmentinpastori Karl Fagerström (1718−1752) ja Katarina Nyholm. Hän pääsi ylioppilaaksi Turussa 1766. Fagerström opiskeli oikeustiedettä Turun akatemiassa valmistuen filosofian kandidaatiksi ja maisteriksi 1769. Hän oli auskultanttina Turun ja Vaasan hovioikeuksissa.

Fagerström toimi Vaasan läänin varalääninsihteerinä ja Vaasan hovioikeuden varanotaarina. Hän oli Vaasan pormestarina vuodesta 1779 ja Oulun pormestarina vuodesta 1788. Hän oli myös oikeusrevision sihteerinä Tukholmassa ja hän toimi syyttäjänä kuningas Kustaa III:n murhaajia vastaan pidetyssä oikeudenkäynnissä. Fagerström oli lisäksi yleisen valmistelukunnan ja valtiovelkakonttorin jäsenenä. Hän osallistui valtiopäiville 1786, 1789 ja 1792.

Fagerström oli naimisissa Beata Katarina Fahlénin (k. 1802) kanssa. Heidän poikansa oli Viipurin hovioikeuden hovioikeudenneuvos ja varapresidentti Anton Erik Fagerström (1786−1863).

## Lähteet
First Quantum Minerals

**First Quantum Minerals Ltd.** (**FQM**) on kanadalainen kaivos- ja metallialan yritys, jolla on kaivoksia Australiassa, Espanjassa, Mauritaniassa, Sambiassa, Suomessa ja Turkissa. Yhtiö valmistelee lisäksi kaivoshankkeita Afrikassa ja Etelä-Amerikassa. Sen tärkein tuote on kupari. 

Suomessa FQM:n tuotantopaikkoja ovat Pyhäsalmen kaivos Pyhäjärvellä ja Kevitsan kaivos Sodankylässä, jonka se ilmoitti maaliskuussa 2016 myyvänsä ruotsalaiselle Bolidenille.. Pyhäsalmen kaivos tuli FQM:lle sen ostettua vuonna 2013 kanadalaisen Inmet Mining Corp -kaivosyhtiön.

Noin sadasta yhtiöstä muodostuvan FQM:n emoyhtiö on listattu Lontoon, Lusakan ja Toronton pörsseihin. Ostettuaan Inmet Miningin se ilmoitti tavoitteekseen päästä vuoteen 2018 mennessä 1,3 miljoonan kuparitonnin vuosituotantoon, jolloin siitä tulisi yksi maailman viidestä suurimmasta kuparintuottajasta.

## Lähteet
Dragan Labović

**Dragan Labović** (, 20. huhtikuuta 1987 Prokuplje – 2025) oli serbialainen koripalloilija.

## Ura
### Seurajoukkueet
Labović varttui KK Zdravljen juniorijoukkueissa ja debytoi seuran edustusjoukkueessa kaudella 2001–2002. Kaudeksi 2002–2003 Labović siirtyi FMP:n organisaatioon ja pelasi siellä lähes yhtäjaksoisesti vuoden 2009 loppuun asti. Kauden 2005–2006 hän vietti kuitenkin Borac Čačakissa.

FMP:n ja Labovićin välinen pelaajasopimus purettiin joulukuussa 2009, jolloin hän siirtyi kuukautta myöhemmin ensimmäistä kertaa ulkomaille ja allekirjoitti sopimuksen kreikkalaiseen Thsessaloniki Arisiin. Ainoastaan kaksi kuukautta tämän jälkeen, maaliskuussa 2010, hän siirtyi loppukaudeksi saksalaiseen Skyliners Frankfurtiin.

Kaudet 2010–2013 Labović vietti Venäjällä ja alkukauden 2013–2014 puolalaisessa AZS Koszalinissa. Tammikuussa 2014 hän siirtyi Turkin liigan Aliağa Petkimiin, josta hän siirtyi huhtikuussa 2014 edelleen libanonilaiseen Al Riyadiin.

Labović aloitti kauden 2014–2015 Romanian Asesoft Ploieștissa, mutta lähti joukkueesta helmikuussa 2015. Kauden 2015–2016 hän aloitti turkkilaisessa İstanbul BB:ssä, mutta pelasi ainoastaan neljä peliä. Joulukuussa 2015 Labović siirtyi BC Nokialle.

### Maajoukkueet
Maajoukkuetasolla Labović on edustanut maansa alle 16-, 18- sekä 20-vuotiaiden maajoukkueita. Hän voitti alle 16-vuotiaiden EM-kultaa vuonna 2003, alle 18-vuotiaiden EM-kultaa vuonna 2005 sekä alle 20-vuotiaiden EM-kultaa vuonna 2006.

Aikuismaajoukkueissa Labović edusti Serbiaa vuoden 2007 EM-kilpailuissa. 

## Lähteet

## Aiheesta muualla
*Euroliigan pelaajaprofiili
Kazakstanin parlamentti

**Kazakstanin parlamentti** koostuu Kazakstanin perustuslain mukaan kahdesta kamarista, mažiliksesta, joka toimii valtiopäivien alahuoneena ja senaatista.   Länsimaisessa englanninkielisessä joukkotiedottamisessa usein viitataan pelkkään mažilikseen, kun tarkoitetaan parlamenttia tai parlamenttivaaleja, kun taas kazakstanilaisessa lainsäädännössä mažilikseen viitataan parlamentin osana, *parlamentin [[Mažilis|mažiliksena]]*. Kazakstanissa senaattiin puolestaan viitataan pelkkänä senaattina esittämättä mažiliksen tapaan, että se olisi *parlamentin [[senaatti (Kazakstan)|senaatti]]*. 98 yleisillä vaaleilla valitun mažiliksen valtiopäiväedustajan lisäksi Kazakstanin presidentin puheenjohtaman Kazakstanin kansan kokous äänestää yhdeksästä muusta valtiopäiväedustajasta. Näin ollen nämä Kazakstanin vähemmistökansallisuuksia edustaviksi tarkoitetut valtiopäiväedustajat ovat yhdessä suurempi yhdeksän valtiopäiväedustajan joukko kuin yleensä hallituksen myönteiset oppositiopuoluee, joiden kummankin edustajamäärä erikseen on noin seitsemän viime vuosien vaaleissa.

## Parlamentin alahuone mažilis
Mažilikseen valitaan yleisellä valtakunnallisella puoluelistavaalilla 98 valtiopäiväedustajaa siten, että ehdokkaat ovat puoluevaalilistalla aakkosjärjetyksessä. Koska ehdokkaita voi olla enemmän kuin 98, ei suurimmankaan puolueen osalta äänestäjä voi tietää etukäteen, missä järjestyksessä puoluevaalilistalla ehdokkaat valittaisiin riippuen siitä, miten suuren määrän ääniä puolue saa. Vaaleissa saadun äänimäärän mukaan suhteellisen vaalitavan perusteella puolue itse määrää, ketkä pääsevät valtiopäiväedustajiksi äänestäjistä riippumatta.

Mažiliksen valtiopäiväedustajuuden menettää, jos eroaa tai tulee erotetuksi puolueestaan tai jos puolue lakkautetaan.  Näin tavallaan puolueella, joka voi erottaa valtiopäiväedustajan jäsenyydestään, on imperatiivinen mandaatti lakkauttaa vaalien tuloksena syntynyt valtiopäiväedustajan valta.

## Parlamentin ylähuone senaatti
Senaatin osalta valitaan vaaleissa kaksi senaattoria jokaiselta Kazakstanin alueelta, alueen veroisesta tasavallan tasoisesta kaupungista sekä tasavallan pääkaupungista, joka myös on alueen veroinen tasavallan tasoinen kaupunki. Alueen veroiset kaupungit eivät kuulu mihinkään alueeseen, joten niissä ei käydä koskaan aluevaaleja. Näiden 28 vaalilla valitun senaattorin lisäksi Kazakstanin presidentti nimittää 15 senaattoria siksi, että perustuslain mukaan maan hallitus voisi tukea senaatissa kansallis-kulttuurisia ja muita merkittäviä yhteiskunnallisia intressejä.  Kazakstanin presidentillä on oikeus ennenaikaisesti erottaa nimittämänsä senaattori. 

## Lähteet ja huomautukset

## Aiheesta muualla
Nils Celsius

**Nils Celsius** (29. marraskuuta 1739 Huittinen – 19. heinäkuuta 1800 Oulu) oli suomalainen asianajaja, kauppiasporvari, raatimies ja Oulun pormestari.

Celsiuksen vanhemmat olivat Porin läänin jalkaväkirykmentin sotatuomari Johan Magnus Celsius (k. 1742) ja Kristina Idman. Hän pääsi ylioppilaaksi Turussa 1758. Celsius opiskeli oikeustiedettä Turun akatemiassa ja hän oli auskultanttina Turun hovioikeudessa 1759.

Celsius toimi Turun hovioikeudessa ylimääräisenä kanslistina vuodesta 1762 ja varanotaarina vuodesta 1764. Hän toimi asianajajana vuodesta 1767 ja oli kauppiasporvarina Oulussa. Celsius oli Oulussa raatimiehenä vuodesta 1784, Oulun pormestarina 1786–1788 ja varapormestarina vuodesta 1793.

Celsius oli naimisissa Katarina Brandbergin (k. 1795) kanssa jonka isä oli oululainen kauppias, raatimies Johan Brandberg (1722–1800).

## Lähteet
Palais Brongniart

**Palais Brongniart** (aiemmin myös *Palais de la Bourse*) on Pariisin 2. arrondissementissa sijaitseva rakennus, jossa Pariisin pörssi toimi vuosina 1826–1987. Rakennus on nimetty sen suunnitelleen arkkitehdin Alexandre-Théodore Brongniartin mukaan. Rakennuksen julkisivua kiertää pitkä sarja korinttilaisia pylväitä.

Määräyksen pörssitalon rakentamiseen antoi alkujaan Napoleon vuonna 1807. Pariisin pörssillä ei sitä ennen ollut omaan käyttöön rakennettuja tiloja. Brongniartin kuoltua vuonna 1813 suunnittelutöitä jatkoi arkkitehti Éloi Labarre. Uusklassista tyyliä edustava rakennus valmistui ja otettiin käyttöön vuonna 1826. Alkuvuosina rakennuksessa toimivat Pariisin pörssin ohella myös Pariisin kauppaoikeus ja kauppakamari. Talon nurkilla sijaitsevat allegoriset patsaat pystytettiin 1851–1852 ja rakennusta täydennettiin vuonna 1907 valmistuneilla lisäsiivillä.

Palais Brongniart oli yli 150 vuoden ajan Ranskan pörssikaupan keskus. Siirtyminen tietokoneilla käytävään interaktiiviseen osakekauppaan teki tilojen alkuperäisen käyttötarkoituksen tarpeettomaksi, ja pörssisali suljettiin heinäkuussa 1987. Palais Brongniartin tiloja on sen jälkeen vuokrattu erilaisiin tilaisuuksiin. Tiloihin perustettiin myös pörssin historiaa esittelevä galleria, joka ei kuitenkaan ole ollut avoinna yleisölle vuoden 2008 jälkeen.

## Lähteet

## Aiheesta muualla
Samuel Heikel

**Samuel Heikel** (7. joulukuuta 1739 Oulu – 16. joulukuuta 1786 Oulu) oli suomalainen kaupunginnotaari ja Oulun pormestari.

Heikelin vanhemmat olivat oululainen kauppias Jakob Heikkilä (k. 1768) ja Maria Samuelsdotter Junttila. Hän kävi Oulun triviaalikoulua ja pääsi ylioppilaaksi Uppsalassa 1758 ja Turussa 1762.

Heikel toimi Oulun kaupunginnotaarina vuodesta 1764 ja Oulun pormestarina vuodesta 1777.

Samuel Heikel oli naimisissa 1763–1775 Maria Siniuksen (k. 1775) kanssa tämän toisessa avioliitossa ja vuodesta 1776 Maria Katarina Appelstubben (k. 1823) kanssa. Hänen poikiaan olivat oululainen raatimies, varatuomari Gustaf Vilhelm Heikel (1777–1823), Rovaniemen kirkkoherra Pehr Samuel Heikel (1782–1862) ja Oulun laamannikunnan laamanni Carl Johan Heikel (1786–1850).

## Lähteet
Felipe Ramos

**Felipe de Jesús Ramos Rizo** (s. 10. maaliskuuta 1963 Mexico City) on meksikolainen jalkapalloerotuomari, joka toimi kansainvälisen jalkapalloliiton FIFA:n virallisena tuomarina vuodet 1997–2008.

Ramos toimi tuomarina vuoden 2000 kesäolympialaisten miesten jalkapalloturnauksen finaalissa, jossa kohtasivat Kamerun ja Espanja. Hän antoi tuossa ottelussa punaisen kortin Espanjan Gabrille ja José Marille. Vuoden 2002 MM-kilpailuissa Ramos tuomitsi kolme ottelua, mukaan lukien Englannin ja Brasilian välisen puolivälieräottelun, jossa hän antoi punaisen kortin Brasilian Ronaldinholle. 

Ramos on 181 senttimetriä pitkä ja painoi aktiiviurallaan 81 kilogrammaa.

## Lähteet
Josef Klovensich

**Josef Henrikinpoika Kluwensich** (ruots. Josef Henriksson Kluwensich), myöhemmin **Klowensich** tai **Klovensich** (noin 1676 – 27. kesäkuuta 1740 Oulu) oli suomalainen Kluwensich-porvarissuvun edustaja, pormestari ja valtiopäivämies.

Klovensichin vanhemmat olivat entinen kihlakunnantuomari Henrik Henrikinpoika Kluwensich ja Susanna Josefintytär Mathesius. Hän kävi ja pääsi ylioppilaaksi Turussa 1691 ja Uppsalassa 1696.

Hänen veljensä oli Henrik Klowensich.

Klovensich toimi Pohjanmaan pohjoisen kihlakunnan notaarina vuodesta 1703 ja manttaalikomissaarina vuodesta 1705 sekä vt. tuomarina vuodesta 1707. Hän oli Kruunupyyn hospitaalin taloudenhoitajana vuodesta 1712 ja oli isonvihan aikana paossa Ruotsissa. Klovensich toimi sitten Uudenkaarlepyyn pormestarina vuodesta 1719 ja Oulun pormestarina vuodesta 1726. Hän oli Uudenkaarlepyyn ja Oulun edustajana valtiopäivillä 1726–1727.

Klovensich oli naimisissa vuoteen 1729 saakka Maria Jakobintytär Haakin (k. 1729) kanssa tämän toisessa avioliitossa ja sen jälkeen vuoteen 1738 saakka Brita Hillerin (k. 1738) kanssa tämän toisessa avioliitossa.

## Lähteet
Olympialaisten mitalitaulukko

**[[Kansainvälinen olympiakomitea]]** on järjestänyt kesäolympialaisia vuodesta 1896 ja talviolympialaisia vuodesta 1924. Olympialaiset on jäänyt pitämättä sotien vuoksi vuosina 1916, 1940 ja 1944.  

Ennen vuoden 2016 kesäolympialaisia on kesäolympialaiset järjestetty 30 kertaa, ja talviolympialaiset 22 kertaa. Vuoden 1906 väliolympialaisia KOK ei laske virallisiksi, eikä näiden kisojen mitaleita ole huomioitu KOK:n tilastoissa. KOK ei myöskään julkaise virallisia tilastoja olympialaisten mitalitaulukoista, vaan taulukot on laskettu yhdistämällä yksittäisten olympialaisten mitalitilastot.

## Mitalitaulukko

## Lähteet
Grease Helmet (albumi)

**Grease Helmet** on samannimisen helsinkiläisen hard rock -yhtyeen esikoisalbumi. Albumi julkaistiin 19. syyskuuta 2012 levymerkillä AXR Music. 

Albumi äänitettiin 5k Studiosilla Helsingissä vuosina 2010–2011, ja sen miksauksesta vastasi Mikko Karmila Finnvoxilla vuonna 2012. Albumin masteroi Svante Forsbäck. Yhtyeen kitaristi Andy McCoy on maininnut albumin yhdeksi uransa parhaaksi työksi. Albumi nousi Suomen virallisen listan sijalle 22.

## Vastaanotto
Albumi sai suopean vastaanoton. Soundin Antti Luukkanen antoi albumille kolme tähteä viidestä, arvioiden Grease Helmetin kaltaisia rokkareiden ”ajantappohankkeita” olleen olemassa aiemminkin, mutta Andy McCoyn tuovan yhtyeelle kuriositeettiarvoa. McCoy saa myös suitsutusta suorituksestaan, toisin kuin Amorphis -jäsenistö. Infernon Sanna Mustosen mukaan McCoyn vaikutus on musiikissa eniten lävitse tunkeutuvaa sekä itse albumin olevan hyvä ja perinteinen rockalbumi.

## Kappaleet
Kaikki kappaleet kirjoittanut Grease Helmet.

#
#
#
#
#
#
#
#
#
#

### Japanin painos
# Speed King
# The Rocker

## Kokoonpano
* Jere Garcia – laulu, huuliharppu
* Andy McCoy – kitara, taustalaulu
* Ben Varon – kitara, taustalaulu
* Niclas Etelävuori – basso, taustalaulu
* Jan Rechberger – rummut, lyömäsoittimet, taustalaulu

### Vierailevat muusikot
* Suad Khalifa – taustalaulu
* Pate Kivinen – kosketinsoitin
* Juha Viljakainen – pasuuna
* Janne Toivonen – trumpetti
* Santeri Kallio – piano (kappale 5)

### Tuotanto
* Mikko Karmila – miksaaja
* Svante Forsbäck – masteroija
* Minerva Pappi – masteroija (rumpuraita)

## Arvostelut
* Imperiumi.net: 
* Inferno: 
* Soundi: 

## Lähteet

## Aiheesta muualla
* iTunes
* Discogs
Esaias Groop

**Esaias Groop** (27. huhtikuuta 1675 Vaasa – 24. huhtikuuta 1726 Oulu) oli suomalainen kruununvouti, pormestari ja valtiopäivämies.

Groopin vanhemmat olivat vaasalainen vaskiseppä Olof Esaiasson Groop (k. 1681) ja Elisabet Kaspersdotter Martzan. Hän kävi pääsi ylioppilaaksi Turussa 1696.

Groop toimi selvityskomissaarina vuodesta 1701 ja Uudenkaarlepyyn kaupunginkirjurina ja raatimiehenä vuodesta 1702. Hän oli samalla kaupungin kassanhoitaja ja vt. pormestari vuodesta 1703 lähtien. Tämän jälkeen Groop oli Oulun pohjoisen kihlakunnan kruununvoutina 1703–1706 ja 1709–1713. Hän pakeni isonvihan aikana sotaa Ruotsiin vuonna 1715. Groop oli sitten Oulun vt. pormestarina vuodesta 1717 ja vakinaisena pormestarina vuodesta 1719. Hän oli Uudenkaarlepyyn ja Oulun edustajana valtiopäivillä 1719 ja 1720.

Esaias Groop oli naimisissa vuodesta 1704 Maria Margareta von Streitbachin (k. 1749) kanssa tämän ensimmäisessä avioliitossa.

## Lähteet
Tampereen Kansan Teatteri

**Tampereen Kansan Teatteri** oli syksyn 1900 Tampereella toiminut teatteri. Sen toiminnassa oli mukana Karl Henrik Karlsson (s. 1858), joka perusti tammikuussa 1901 sen jatkajaksi **Tampereen Uuden Kansan Teatterin**. Hän oli myös sen johtaja, sillä hän oli entinen näyttelijä ja hänellä oli pitkä kokemus teatterialalta. Heinäkuussa 1901 Kansan Lehden yleisönosaston kirjoittaja väitti, että Karlsson olisi rettelöinnin vuoksi erotettu teatterin johtajan tehtävistä, mihin Karlsson vastasi, että koska teatteri perustettiin hänen aloitteestaan, hän omistaa sen ja on sen teatteritoiminnan johtaja. Siten häntä ei voida erottaa tehtävästä.

Teatterin menestys jäi vähäiseksi, vaikka se kävi kiertueillakin, esimerkiksi syksyllä 1902 ympäri Suomen, Raumalla, Porissa, Uudessakaupungissa ja Itä-Suomen kaupungeissa. Karlsson myi teatterin oikeudet johtokunnalle lokakuussa 1902 ja luopui teatterinjohtajan paikasta.

## Lähteet
Freedom Venture

**Freedom Venture** on suomalais-guyanalaisen poplaulaja Sandhjan 29. huhtikuuta 2016 julkaistu toinen studioalbumi.

Albumin ensimmäinen single ”My Bass” julkaistiin 30. lokakuuta 2015. Kappaleesta on julkaistu Jukka Rouhuvirran ohjaama musiikkivideo, joka on kuvattu Helsingissä Kruunuvuoren huvila-alueella. Albumin toisella singlellä, ”Sing It Awaylla”, artisti edusti Suomea Eurovision laulukilpailussa toukokuussa 2016. Viikkoa ennen albumin julkaisua siltä julkaistiin kolmas single ”Love Me High”. 

## Kappaleet

## Arvostelut
* Soundi: 

## Lähteet
Jöran Zadler

**Jöran Zadler** (k. 12. helmikuuta 1689 Oulu) oli suomalainen lainlukija, pormestari ja valtiopäivämies. 

Zadlerin vanhemmat olivat Uudenkaarlepyyn triviaalikoulun entinen rehtori, filosofian maisteri Markus Zadelerus (k. 1662) ja Beata Frosterus. Hän kävi Porin triviaalikoulua ja pääsi ylioppilaaksi vuoteen 1664 mennessä. 

Zadler toimi Pohjanmaan läänin lääninsihteerinä 1660-luvulla. Hän oli Kokkolan pormestarina 1672–1675, Pohjois-Pohjanmaan lainlukijana 1675–1680, Keski-Pohjanmaan eteläosan lainlukijana 1675–1676 sekä Oulun pormestarina vuodesta 1681. Zadler oli edustajana valtiopäivillä 1672, 1682 ja 1686. Hän kuoli Oulussa helmikuussa 1689 ollessaan matkalla vuoden 1689 valtiopäiville.

Jöran Zadler oli naimisissa Kerstin Michelsdotterin kanssa tämän toisessa avioliitossa, sen jälkeen Karin-nimisen naisen kanssa joka kuoli 1682 ja viimeksi Anna Lundin (k. 1740) kanssa tämän ensimmäisessä avioliitossa. Hänen poikansa kolmannesta avioliitosta oli sotilaspappi Georg Zadler (k. 1713). Jöran Zadlerin kuoltua hänen puolisonsa meni toisen kerran naimisiin Oulun pormestariksi Zadlerin jälkeen tulleen Gabriel Gråån kanssa. 

## Lähteet
Gabriel Gråå

**Gabriel Gråå** (noin 1660 – toukokuussa 1715 Piitime, Ruotsi) oli suomalainen notaari, Oulun pormestari ja valtiopäivämies.

Gråån vanhemmat olivat Oulun ja Kajaanin linnojen komendantti Henrik Gråå (k. 1698) ja tämän ensimmäinen puoliso. Hän pääsi ylioppilaaksi Uppsalassa 1676.

Gråå toimi Turun tuomiokapitulin notaarina vuodesta 1688 ja Oulun pormestarina vuodesta 1689. Gråå oli edustajana valtiopäivillä 1693 ja 1697. Hän kuoli isonvihan aikana ollessaan sotaa paossa Ruotsin Piitimessä.

Gabriel Gråå oli naimisissa vuodesta 1689 Anna Lundin (k. 1740) kanssa tämän toisessa avioliitossa. Lund oli ollut aiemmin naimisissa Oulun pormestarin ja lainlukijan Jöran Zadlerin kanssa. Gabriel Gråån poika oli Kristinehamnin koulumestari Gabriel Gråå (1693–1743).

## Lähteet
Nauru Phosphate Corporation

**Nauru Phosphate Corporation**, nykyiseltä nimeltään **Republic of Nauru Phosphate** eli **RONPhos** on Naurun valtion omistama yhtiö, joka hallinnoi maan fosfaattivaroja.

Fosfaatin louhinta saarella alkoi vuonna 1907 brittien hallinnan alla. Maan itsenäistyessä vuonna 1968 se perusti oman valtionyhtiön. Vientitulot kasvoivat ja 1980-luvun alussa Nauru oli bkt:lla henkeä kohti mitattuna maailman rikkain maa. Alkuperäiset fosfaattiesiintymät loppuivat 1980-luvulla ja maahan jäivät ympäristöongelmat.

Vuonna 2008 Nauru Phosphate Corporationin tehtävät siirrettiin uudelle yhtiölle nimeltään RONPHOS. Valtion omistama RONPHOS on edelleen Naurun suurin työnantaja. Alkuvuosina sen tuottavuus oli huono. Vuonna 2010 Aasian kehityspankki arvioi, että päällimmäiset fosfaatiesiintymät loppuvat viiden vuoden sisällä, mutta niiden alla olevan toisen kerroksen kaivaminen saattaa olla taloudellisesti kannattavaa, ja siellä riittää materiaalia noin 30 vuodeksi. Yhtiölle hankittiin vuonna 2011 kehityspankin tuella uusi toimitusjohtaja ja kassavirrat paranivat. Siitä lähtien RONPHOS on voinut lyhentää NPC:ltä perimiään velkoja aikataulun mukaisesti.

## Lähteet
Kazakstanin puolueet

**Kazakstanin puolueet** alkoivat muodostua Kazakstanin itsenäistyttyä. Maan ensimmäinen itsenäisyyden aikainen puolue oli Kazakstanin kommunistinen puolue Neuvostoliiton jäljiltä.
Henrik Forbus

**Henrik Forbus** (k. 13. maaliskuuta 1681 Oulu) oli suomalainen vouti, raatimies, pormestari ja valtiopäivämies.

Forbuksen vanhemmat olivat oululainen porvari, Iin nimismies Kasper Hansson Forbus (k. 1682) ja Brita Jönsdotter. Hän pääsi ylioppilaaksi Uppsalassa 1647.

Forbus toimi Hailuodon vapaaherrakunnan voutina 1654–1656 ja Iin vapaaherrakunnan voutina vuodesta 1661. Hän oli porvarina Oulussa vuodesta 1663 ja toimi Oulun raatimiehenä vuodesta 1664 ja pormestarina vuodesta 1676. Forbus oli Oulun edustajana valtiopäivillä 1668, 1678 ja 1680.

Henrik Forbus oli naimisissa vuoteen 1663 Brita Larsdotter Carlanderin (k. 1663) kanssa tämän toisessa avioliitossa ja vuodesta 1664 Margareta Larsdotter Lithoviuksen (k. 1731) kanssa. Hänen poikiaan olivat Limingan kirkkoherra Henrik Forbus (1674–1737), vaasalainen raatimies Kasper Forbus (k. 1693)  ja Kemin kirkkoherra Lars Forbus (1672–1725).

## Lähteet
Kazakstanin kansan yhtenäisyyden liitto

**Kazakstanin kansan yhtenäisyyden liitto** oli puolue, joka muodostui helmikuussa 1993. Puoluetta johti Kazakstanin kommunistisen puolueen entinen valtakunnallinen johtaja Serik Abrahmanov, joka toimi perustamishetkellä valtiopäiväedustajana ja yrittäjänä. Puolueen puheenjohtajaksi valittiin Nursultan Nazarbajev. Puolueen ensimmäiset toimet 1993-1995 olivat yksityistämistoimia. 

## Lähteet
Kazakstanin sosialistinen puolue

**Kazakstanin sosialistinen puolue** oli 7. syyskuuta 1991 Moskovassa 19.-21. elokuuta 1991 tapahtuneen Neuvostoliiton vallankaappausyrityksen jälkeisen Kazakstanin kommunistisen puolueen 18. edustajakokouksen toteuttama nimenmuutos. Lisäksi puolue erosi Neuvostoliiton kommunistisesta puolueesta toteuttaakseen Kazakstanin itsenäisyyttä. Koska Kazakstanin sosialistinen puolue ei ollut muuttanut sääntöjensä kommunistista sisältöä, ei Kazakstanin oikeusministeriö aluksi rekisteröinyt puolueen nimenmuutosta. Vasta kun säännöt oli muutettu kommunistisista sosialistisiksi, puolueen muutokset rekisteröitiin. 

## Lähteet
Otan

**Otan**  oli Kazakstania nykyisen hallitsevan puolueen, Nur Otanin edeltäjä. Se perustettiin 12. helmikuuta 1999. 1. maaliskuuta 1999 pidettiin ensimmäinen Tasavaltalainen poliittinen puolue Otanin puoluekokous, johon osallistui lähes neljäsataa edustajaa Kazakstanin alueilta, kaupungeista ja piireistä. Mukana oli mm. 17 kansallisuuden edustajat, 104 yrittäjää ja liikemiestä sekä 67 julkisella sektorilla työskentelevää ja 122 valtiolla työssä olevaa. Kokous valitsi yksimielisesti Kazakstanin presidentti Nursultan Nazarbajevin puolueen ensimmäiseksi puheenjohtajaksi.

Puoluetta tukivat Kazakstanin kansan yhtenäisyyden liitto, Kazakstanin demokraattinen puolue ja Kazakstanin liberaali liike, jotka järjestivät yhteisen kokouksen. Lopuksi Otaniin liittyivät Oikeudenmukaisuuden puolue, Kansankooperatiivipuolue ja Tasavaltalainen työn poliittinen puolue.

Ensimmäisissä mažiliksen vaaleissaan 2004 neljästä puolueesta yhdistyneenä Otan sai 60,6 % äänistä ja 42/77 paikkaa. Tuolloin mažilikseen valittiin kymmenen valtiopäiväedustajaa suhteellisella menetelmällä yhdessä koko maan kattavasta vaalipiiristä ja 67 edustajaa enemmistövaalilla pienistä vaalipiireistä.
Kazakstanin kansan yhtenäisyyden puolue

**Kazakstanin kansan yhtenäisyyden puolue** on Kazakstanin kansan yhtenäisyyden liiton perusteella 1995 perustettu puolue.
Kazakstanin demokraattinen puolue Azat

**Kazakstanin demokraattinen puolue Azat** , Қазақстанның «Азат» Демократиялық партиясы («Азат» ҚДП), on puolue, joka perustettiin 29. huhtikuuta 2005 nimellä Kazakstanin demokraattinen puolue *Todellinen Akžol* toisen puolueen, Akžolin, jakautuessa. Puolue sai oikeusministeriön puoluerekisteröinnin 17. maaliskuuta 2006. Puolue yhtyi toiseen puolueeseen 24. lokakuuta 2009. .

## Lähteet
Stephanorhinus

**Stephanorhinus** on sukupuuttoon kuollut sarvikuonosuku, joka eli Euraasiassa ja Afrikassa. Suku ilmestyi plioseenilla ja katosi pleistoseenilla. Lajit olivat keski- ja suurikokoisia, ja niillä oli kaksi sarvea.

## Luokittelu
Molekyylitutkimusten mukaan *[[Coelodonta]]* on kehittynyt *Stephanorhinus*-suvusta, joten *Stephanorhinus* on parafyleettinen. *Stephanorhinus* voidaan jakaa seuraaviin lajeihin:

* †*[[Stephanorhinus africanus]]*?
* †*[[Stephanorhinus etruscus]]*
* †*[[Stephanorhinus hemitoechus]]*
* †*[[Stephanorhinus hundsheimensis]]*
* †*[[Stephanorhinus jeanvireti]]*
* †Merckinsarvikuono (*Stephanorhinus kirchbergensis*)
* †*[[Stephanorhinus lantianensis]]*
* †*[[Stephanorhinus yunchuchenensis]]*

## Lähteet
Stephanorhinus hemitoechus

**Stephanorhinus hemitoechus** on sukupuuttoon kuollut sarvikuonolaji, joka eli pleistoseenilla Euroopassa, Länsi-Aasiassa ja Pohjois-Afrikassa. Se ilmestyi noin 500&nbsp;000 vuotta sitten ja kuoli sukupuuttoon viimeisimmän jääkauden lopulla. Se oli Euroopan laajimmalle levinneitä sarvikuonoja.

## Lähteet
Rautanen

**Rautanen** on suomalainen sukunimi, joka on muun muassa seuraavilla henkilöillä:

* Elina Rautanen (1918–2008), Pelastakaa Lapset ry:n toiminnanjohtaja 1956–1985
* Erkki Rautanen (1933–2016), kartanlukija ja autokauppias
* Jaakko Frigård-Rautanen, *Frikooli* (1843–1913), pelimanni ja seppä
* Jenni Rautanen (s. 1988), salibandyn pelaaja
* Joni Rautanen (s. 1986), pikajuoksija
* Juho Rautanen (s. 1997), jääkiekkoilija
* Laura Rautanen (s. 1988), korkeushyppääjä
* Liisa Rautanen (s. 1957), vammaisjärjestövaikuttaja ja järjestöneuvos
* Martti Rautanen (1845–1926), lähetyssaarnaaja, virsirunoilija, kansatieteilijä ja teologian kunniatohtori
* Mikael Rautanen (s. 1985), yritysjohtaja
* Tuula Rautanen (s. 1942), pituushyppääjä ja pikajuoksija
* Viljami Rautanen (1882–1960), amerikansuomalainen pappi ja kirjailija.
Merckinsarvikuono

**Merckinsarvikuono** (*Stephanorhinus kirchbergensis*) on sukupuuttoon kuollut sarvikuonolaji joka eli Euraasiassa ja Pohjois-Afrikassa pleistoseeniepookin lopulla. Se eli samaan aikaan villasarvikuonon kanssa, mutta merckinsarvikuono eli lämpimämmässä ilmastossa.

## Esiintymisaika- ja alue

Merckinsarvikuono eli keski-pleistoseenikaudella aikavälillä MIS 15-13 aina eem-interglasiaalille eli MIS 5e. Lajia esiintyi laajalla alueella Euraasiassa aina Ranskasta Kiinaan. Sen jäännöksiä on löydetty paitsi Ranskasta ja Kiinasta, mutta myös Englannista, Saksasta, Itävallasta, Italiasta, Sloveniata, Kroatiasta, Unkarista, Tšekistä, Slovakiasta, Puolasta, Romaniasta, Moldovasta, Venäjältä, Kazakstanista ja Koreasta. Epävarmoja löytöjä on myös Ukrainasta, Armeniasta, Azerbaidžanista ja Tadžikistanista. Kaiken kaikkiaan löytöjä on tehty huomattavasti enemmän Länsi-Euroopasta kuin muilta lajin esiintymisalueilta.

## Elintavat
Merckinsarvikuono oli erikoistunut elämään metsäympäristöissä, kun taas vastaavasti samaan aikaan elänyt *[[Stephanorhinus hemitoechus]]* asutti aroja. Molemmat lajit kehittyivät todennäköisesti Aasiassa, ja Eurooppaan levitessään ne syrjäyttivät vanhemman sarvikuonolajin *[[Stephanorhinus hundsheimensis]]*.

## Lähteet
Heinätorin koulu

**Heinätorin koulu** on Oulun Hollihaassa olevan Tiernan koulun osa. Heinätorin koulu on erityiskoulu. 

Heinätorin yksikön alueella on useita rakennuksia, joista päärakennus on valmistunut 1875 Wolmar Westlingin suunnitelman mukaan. "Fiskaalin pirtiksi" nimitetyssä toisessa rakennuksessa aloitti 1874 toimintansa toinen Oulun kaupungin ensimmäisistä kansakouluista. Kolmannen, alkujaan asuintaloksi 1896 valmistuneen rakennuksen suunnitteli J. W. Lillqvist.  

## Lähteet

## Aiheesta muualla
Karl Backman (pormestari)

**Karl Backman** (k. 5. maaliskuuta 1717 Tukholma, Ruotsi) oli suomalainen Oulun kaupunginkirjuri, raatimies ja pormestari.

Backmanin vanhemmat olivat Vaasan pormestari Kristian Backman (k. 1691) ja Ingrid Mattsdotter Rothovius. Hän kävi Vaasan triviaalikoulua ja pääsi ylioppilaaksi Uppsalassa ja Turussa 1694.

Backman toimi Oulun kaupunginkirjurina vuodesta 1698 ja kaupungin raatimiehenä vuodesta 1701. Hän oli samalla kaupungin kassanhoitajana vuodesta 1712 alkaen. Isonvihan aikana Backman pakeni 1715 Ruotsiin. Oulun pormestarin Gabriel Gråån kuoltua Ruotsissa toukokuussa 1715 Backmania ehdotettiin Oulun seuraavaksi pormestariksi mutta hän kuoli maaliskuussa 1717 Tukholmassa ennen varsinaista virkanimitystä.

Karl Backman oli naimisissa Margareta Henriksdotter Forbuksen kanssa. Heidän poikansa oli Kajaanin ja Sotkamon kirkkoherra Lars Henrik Backman (1707–1755).

## Lähteet
Sandro Wieser

**Sandro Wieser** (s. 3. helmikuuta 1993 Vaduz) on liechtensteinilainen jalkapalloilija, pelipaikaltaan keskikenttäpelaaja. Hän edustaa Sveitsin Superliigassa pelaavaa FC Thunia.

Liechtensteinin A-maajoukkueessa Wieser debytoi vuonna 2010.

## Aiheesta muualla
*
Ali Ashfaq

**Ali Ashfaq** (s. 9. lokakuuta 1980 Malé) on malediivilainen jalkapalloilija, pelipaikaltaan hyökkääjä. Hän edustaa Malesian Superliigassa pelaavaa PDRM FA:ta.

Ashfaq on yksi Malediivien kaikkien aikojen parhaista urheilijoista. Hän debytoi Malediivien A-maajoukkueessa vuonna 2003.